CELEX: 32015R1154
Language: lt
Date: 2015-07-14 00:00:00
Title: 2015 m. liepos 14 d. Komisijos įgyvendinimo reglamentas (ES) 2015/1154, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos sulfosulfurono patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

15.7.2015   
            
            
               LT
            
            
               Europos Sąjungos oficialusis leidinys
            
            
               L 187/18
            
         KOMISIJOS ĮGYVENDINIMO REGLAMENTAS (ES) 2015/1154
   2015 m. liepos 14 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos sulfosulfurono patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
   kadangi:
   
               (1)
            
            
               Komisijos įgyvendinimo reglamento (ES) Nr. 540/2011 (2) priedo A dalyje nustatyta, kad veikliosios medžiagos sulfosulfurono patvirtinimas baigia galioti 2015 m. gruodžio 31 d.;
            
         
               (2)
            
            
               paraiška dėl sulfosulfurono įrašo Tarybos direktyvos 91/414/EEB (3) I priede galiojimo pratęsimo buvo pateikta pagal Komisijos reglamento (ES) Nr. 1141/2010 (4) 4 straipsnį per tame straipsnyje nustatytą laikotarpį;
            
         
               (3)
            
            
               pareiškėjas pagal Reglamento (ES) Nr. 1141/2010 9 straipsnį pateikė papildomus dokumentų rinkinius ir paaiškinimą, kodėl kiekvienas iš pateiktų naujų tyrimų yra reikalingas. Valstybė narė ataskaitos rengėja nustatė, kad ta paraiška yra išsami;
            
         
               (4)
            
            
               valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė pratęsimo vertinimo ataskaitą ir 2013 m. gegužės 31 d. pateikė ją Europos maisto saugos tarnybai (toliau – Tarnyba) ir Komisijai;
            
         
               (5)
            
            
               Tarnyba pratęsimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomų dokumentų rinkinio santrauką;
            
         
               (6)
            
            
               2014 m. liepos 3 d. Tarnyba pateikė Komisijai išvadas dėl to, ar galima manyti, kad sulfosulfuronas atitinka Reglamento (EB) Nr. 1107/2009 4 straipsnyje nustatytus patvirtinimo kriterijus. 2014 m. gruodžio 12 d. Komisija pateikė sulfosulfurono peržiūros ataskaitos projektą Augalų, gyvūnų, maisto ir pašarų nuolatiniam komitetui;
            
         
               (7)
            
            
               nustatyta, kad atsižvelgiant į bent vieno tos veikliosios medžiagos turinčio augalų apsaugos produkto vieną ar kelis tipiško naudojimo būdus, veiklioji medžiaga atitinka 4 straipsnyje nustatytus patvirtinimo kriterijus. Todėl tie patvirtinimo kriterijai laikomi patenkinamais;
            
         
               (8)
            
            
               sulfosulfurono patvirtinimo pratęsimo rizikos vertinimas grindžiamas nedideliu tipiško naudojimo būdų skaičiumi, tačiau dėl to augalų apsaugos produktų, kurių sudėtyje yra sulfosulfurono ir kuriems gali būti suteiktas leidimas, naudojimas neapribojamas. Todėl nėra tikslinga toliau apriboti šios medžiagos kaip herbicido naudojimą;
            
         
               (9)
            
            
               todėl tikslinga pratęsti sulfosulfurono patvirtinimo galiojimą;
            
         
               (10)
            
            
               pagal Reglamento (EB) Nr. 1107/2009 20 straipsnio 3 dalį kartu su 13 straipsnio 4 dalimi Komisijos įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;
            
         
               (11)
            
            
               šis reglamentas turėtų būti taikomas nuo tos dienos, kai baigia galioti veikliosios medžiagos sulfosulfurono patvirtinimas, kaip nurodyta 1 konstatuojamojoje dalyje;
            
         
               (12)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimo galiojimo pratęsimas
   Pagal I priede nustatytas sąlygas pratęsiamas tame priede nurodytos veikliosios medžiagos sulfosulfurono patvirtinimo galiojimas.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   3 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 14 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
   
      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).
   
      (4)  2010 m. gruodžio 7 d. Komisijos reglamentas (ES) Nr. 1141/2010, kuriuo nustatomi antrosios grupės veikliųjų medžiagų įrašų Tarybos direktyvos 91/414/EEB I priede galiojimo pratęsimo tvarka ir tų medžiagų sąrašas (OL L 322, 2010 12 8, p. 10).
   
      I PRIEDAS
      
                  Įprastas pavadinimas, identifikavimo numeriai
               
               
                  IUPAC pavadinimas
               
               
                  Grynumas (1)
                  
               
               
                  Patvirtinimo data
               
               
                  Patvirtinimo galiojimo pabaiga
               
               
                  Konkrečios nuostatos
               
            
                  Sulfosulfuronas
                  CAS Nr. 141776–32–1
                  CIPAC Nr. 601
               
               
                  1-(4,6-dimetoksipirimidin-2-il)-3-(2-etilsulfonilimidazo[1,2-a]piridin-3-ilsulfonil) karbamidas
               
               
                  ≥ 980 g/kg
                  Šios svarbios priemaišos negali viršyti nustatytos ribos techninėje medžiagoje:
                  Fenolis: < 2 g/kg
               
               
                  2016 m. sausio 1 d.
               
               
                  2030 m. gruodžio 31 d.
               
               
                  Įgyvendinant Reglamento (EB) Nr. 1107/2009 29 straipsnio 6 dalyje numatytus vienodus principus, atsižvelgiama į sulfosulfurono peržiūros ataskaitos išvadas, ypač į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį skiria:
                  
                              —
                           
                           
                              požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimatas yra jautrūs taršai;
                           
                        
                              —
                           
                           
                              netiksliniams dirvožemio makroorganizmams, išskyrus sliekus, netiksliniams sausumos augalams ir vandens organizmams keliamai rizikai.
                           
                        
            
         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.
   
   
      II PRIEDAS
      Įgyvendinimo reglamento (ES) Nr. 540/2011 priedas iš dalies keičiamas taip:
      
                  1)
               
               
                  A dalies 32 įrašas dėl sulfosulfurono išbraukiamas.
               
            
                  2)
               
               
                  B dalis papildoma šiuo 89 įrašu:
                  
                               
                           
                           
                              Įprastas pavadinimas, identifikavimo numeriai
                           
                           
                              IUPAC pavadinimas
                           
                           
                              Grynumas (1)
                              
                           
                           
                              Patvirtinimo data
                           
                           
                              Patvirtinimo galiojimo pabaiga
                           
                           
                              Konkrečios nuostatos
                           
                        
                              „89
                           
                           
                              Sulfosulfuronas
                              CAS Nr. 141776–32–1
                              CIPAC Nr. 601
                           
                           
                              1-(4,6-dimetoksipirimidin-2-il)-3-(2-etilsulfonilimidazo[1,2-a]piridin-3-ilsulfonil) karbamidas
                           
                           
                              ≥ 980 g/kg
                              Šios svarbios priemaišos negali viršyti nustatytos ribos techninėje medžiagoje:
                              Fenolis: < 2 g/kg
                           
                           
                              2016 m. sausio 1 d.
                           
                           
                              2030 m. gruodžio 31 d.
                           
                           
                              Įgyvendinant Reglamento (EB) Nr. 1107/2009 29 straipsnio 6 dalyje numatytus vienodus principus, atsižvelgiama į sulfosulfurono peržiūros ataskaitos išvadas, ypač į jos I ir II priedėlius.
                              Atlikdamos šį bendrą vertinimą valstybės narės ypatingą dėmesį skiria:
                              
                                          —
                                       
                                       
                                          požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimatas yra jautrūs taršai;
                                       
                                    
                                          —
                                       
                                       
                                          netiksliniams dirvožemio makroorganizmams, išskyrus sliekus, netiksliniams sausumos augalams ir vandens organizmams keliamai rizikai.“
                                       
                                    
                        
            
         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.